**Acolo**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stelele îi sunt prietene

două dintre ele o veghează

și în miezul zilei

strălucesc doar pentru ea

o iubesc, o alintă,

îi șoptesc vorbe dulci

le-a arătat sufletul

de copil temător

în zborul liber spre soare

acolo e căldura

acolo e lumina

acolo se adună zâmbetele

și se transformă în curcubee

acolo o aștepți în fiecare

secundă de dorință

acolo-și va vindeca visele

de durerea neîmplinirii